Miinan mökki

Miinan mökki on Sammatissa sijaitseva rakennus, jossa Elias Lönnrotin veljentytär Miina Lönnrot asui vanhuudenpäivät, sen jälkeen kun Lönnrot oli kuollut. Nykyisin rakennuksen omistaa Sammattiseura, ja siinä pidetään kesäisin käsityö- ja taidenäyttelyjä.Miinan mökki Sammatissa, sivut 6–7 Mökki sijaitsee Lönnrotintien ja Torpantien risteyksessä, ja siitä on Paikkarin torpalle matkaa 250 metriä.

Mökin rakensi Paikkarin torpan läheisyyteen vuonna 1863 Elias Lönnrotin veljentyttären Sofian mies Karl August Westerholm. Tilan nimi oli Rauhala. Mökissä on tupa ja kaksi kamaria. Miina Lönnrot asui siinä 1884–1915, kuolemaansa saakka. Mökki oli ajoittain vuokralla, vuosikymmeniä autiona ja sitten kesäpaikkana, mutta pysyi Lönnrotin suvun jäsenten hallussa vuoteen 1972, jolloin Elli Lounela lahjoitti sen Sammattiseuralle.Miinan mökki Sammatissa, sivut 14–22

Kun mökki vuonna 2013 täytti 150 vuotta, sen kunniaksi vietettiin Paikkarin Sampomäellä juhla, jossa muistettiin Miina Lönnrotia.Miina Lönnrot ja Miinan mökki olivat päivänsankareina, Ykkössanomat 11.7.2013 s. 5 Artikkelin tiivistelmä  Miinan syntymäpäivänä 5. heinäkuuta järjestetään Mökissä kahvitarjoilu.Sammatin Miinan mökissä vaihtuvia näyttelyitä, käsitöitä ja kahvittelua, Länsi-Uusimaa 2.6.2021, viitattu 20.9.2021

 Lähteet 
Miinan mökki Sammatissa, toim. Risto Piekka, Sammattiseura 2013, 

 Viitteet 

 Aiheesta muualla
Miinan mökki, Kotiseutuliitto
 Miinan mökki, Museot.fi
 Mökin ohjelma, Perinnemestari
 Annika Hinkkanen, Miina oli aikansa arjen sankari,  Länsi-Uusimaa (Paikkarintorpantuki.fi)

Luokka:Sammatin rakennukset ja rakennelmat
Luokka:Sammatin historia
Luokka:Suomen 1800-luvulla rakennetut rakennukset ja rakennelmat
Luokka:Suomen kotimuseot